
Ministru kabineta sēdes protokollēmums

Informatīvais ziņojums "Par valsts budžeta ieņēmumos iemaksāto ieturēto neatbilstošo izdevumu atkārtotu izmantošanu"

· 1. Pieņemt zināšanai Zemkopības ministrijas sagatavoto informatīvo ziņojumu.
· 2. Lai nodrošinātu Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda finansējuma pilnīgu izmantošanu, atļaut Zemkopības ministrijai uzņemties papildu valsts budžeta ilgtermiņa saistības 2023.gadam 3 872 256 euro apmērā, tai skaitā 3 809 172 euro Eiropas Lauksaimniecības fonda lauku attīstībai pasākumu īstenošanai un 63 084 euro Eiropas Jūrlietu un zivsaimniecības fonda pasākumu īstenošanai.
· 3. Zemkopības ministrijai sagatavot un likumprojekta “Par valsts budžetu 2023. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas procesā iesniegt Finanšu ministrijā priekšlikumus precizējumiem Zemkopības ministrijas bāzes izdevumos budžeta apakšprogrammās 65.08.00 “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014-2020)” un 66.08.00 “Maksājumu iestādes izdevumi Eiropas Jūrlietu un zivsaimniecības fonda (EJZF) projektu un pasākumu īstenošanai (2014-2020)”.

